**Rodrigo Hernández Cascante** (\*22. jún 1996), známy ako **Rodri** alebo **Rodrigo**, je španielsky profesionálny futbalista, ktorý hrá ako defenzívny záložník za klub Manchester City a španielsky národný tím.

Rodri je španielsky reprezentant a bývalý mládežnícky reprezentant. V seniorskom národnom tíme debutoval v roku 2018 a reprezentoval svoju krajinu na Majstrovstvách Európy 2020 a Majstrovstvách sveta vo futbale 2022.

Klubová kariéra
---------------

Rodri sa narodil v Madride  a sa pripojil k mládežníckemu tímu Atlética Madrid v roku 2007 vo veku 11 rokov z CF Rayo Majadahonda.  Prepustený z klubu bol v roku 2013 kvôli „nedostatku fyzickej sily". Následne podpísal zmluvu s Villarrealom. 

7. februára 2015, keď bol Rodri ešte junior, debutoval medzi seniormi za rezervný tím a nastúpil ako náhradník do zápasu pri výhre 3:1 vonku proti RCD Espanyol B v Segunda División B.  Svoj prvý štart v základnej zostave rezerv zaznamenal o 15 dní neskôr, pri víťazstve 2:0 na ihrisku Realu Zaragoza B. 

Rodri debutoval v prvom tíme 17. decembra 2015, domácim víťazstvom 2:0 proti SD Huesca v súťaži Copa del Rey 2015/16.  Jeho debut v La Lige prišiel 17. apríla 2016, keď nastúpil ako náhradník v druhom polčase za Denisa Suáreza pri prehre 2:1 vonku mad Rayo Vallecano. 

4. decembra 2017 Rodri predĺžil svoju zmluvu do roku 2022.  Svoj prvý gól na v La Lige strelil 18. februára 2018, proti RCD Espanyol vonku. Zápas sa skončil 1:1. 

### Atlético Madrid

24. mája 2018 sa Rodri vrátil do Atlética po tom, čo sa klub dohodol s Villarrealom na jeho prestupe. S klubom z Madrida podpísal zmluvu na päť rokov  a Atlético za jeho prestup zaplatil poplatok vo výške okolo 20 eur miliónov plus 5 miliónov v bonusoch. Za klub debutoval 15. augusta 2018 v Superpohári UEFA 2018 v Tallinne.

### Manchester City

#### Sezóna 2019/20

3. júla 2019 Manchester City aktivoval Rodriho výstupnú klauzulu vo výške 62,6 miliónov libier. V tom čase to bola rekordná prestupová čiastka Manchestru City.  S klubom podpísal zmluvu na päť rokov. 

4. augusta 2019 Rodri debutoval v FA Community Shield 2019 na štadióne Wembley, kde odohral celých 90 minút, keď City vyhralo na penalty proti Liverpoolu po remíze 1:1. Svoj debut v Premier League odohral proti West Hamu United. 14. septembra strelil svoj prvý gól za klub pri porážke 3:2 vonku proti Norwich City. 

V októbri 2019 bolo oznámené, že klubu bude chýbať jeden mesiac kvôli zranenie stehennej šľachy. 

1. marca 2020 City vyhralo EFL Cup na štadióne Wembley tretíkrát za sebou, keď vo finále porazilo Aston Villu 2:1. Druhý gól strelil práve Rodri.

#### Sezóna 2021/22

V priebehu Premier League 2021/2022 mal Rodri najvyššiu mieru úspešných prihrávok zo všetkých stredopoliarov v Premier League s 91,8% úspešnosťou prihrávok za 90 minút a ukázal sa, že bol neoddeliteľnou súčasťou k zisku titulu pre City. 

#### Sezóna 2022/23

12. júla 2022 sa Rodri predĺžil svoju zmluvu s Manchestrom City do roku 2027. 11. apríla 2023 strelil Rodri svoj prvý gól v Lige majstrov proti Bayernu Mníchov.

Reprezentačná kariéra
---------------------

Po tom, čo reprezentoval Španielsko na úrovniach do 16, 19 a 21 rokov, bol Rodri 16. marca 2018 prvýkrát vybraný do seniorskej reprezentácie na dva prípravné zápasy proti Nemecku a Argentíne.  Debutoval o päť dní neskôr, keď nahradil Thiaga Alcântaru pri remíze 1:1 proti Nemecku v Düsseldorfe. 

Rodri bol súčasťou 24-člennej zostavy Luisa Enriqueho na Majstrovstvách Európy 2020 a Majstrovstvách sveta 2022.

Osobný život
------------

Rodri si na luxus nepotrpí. Počas toho ako už hral profesionálne futbal a zarábal 120 tisíc libier týždenne ešte stále študoval podnikovú ekonómiu a žil na internáte. Bral to ako jedinečnú príležitosť, ktorú chcel využiť naplno. Donedávna vlastnil Opel Corsa, ktorý si kúpil z druhej ruky od staršej pani. Vravel, že auto mu slúžilo len na presun z bodu A do bodu B. Rodri nemá profil na sociálnych sietiach a pravidelné chodí darovať krv.

Úspechy
-------

**Atlético Madrid**

* Superpohár UEFA: 2018

**Manchester City**

* Premier League: 2020/21, 2021/22, 2022/23
* EFL Cup: 2019/20, 2020/21
* FA Community Shield: 2019
* Liga majstrov UEFA: 2022/23 (2. miesto - 2020/21)
* Superpohár UEFA: 2023

**Španielsko U19**

* Majstrovstvá Európy hráčov do 19 rokov: 2015

**Španielsko U21**

Majstrovstvá Európy do 21 rokov: (2. miesto - 2017)

**Španielsko**

* Víťaz Ligy národov UEFA: 2020/21

**Individuálne**

* Gól mesiaca v Premier League: november 2021

Referencie
----------

1. ↑   *Spain - Rodri - Profile with news, career statistics and history - Soccerway* [online]. uk.soccerway.com, [cit. 2023-09-07]. Dostupné online.
2. ↑  RUBIO, Jorge. *El fichaje Rodri (At. Madrid) y Lucas jugaron juntos en Majadahonda* [online]. Majadahonda Magazin, 2017-12-22, [cit. 2023-09-07]. Dostupné online. (po španielsky; kastílsky)
3. ↑   *El Busquets que se le escapó al Atlético VS. el nuevo 'kaiser' rojiblanco* [online]. [Cit. 2015-12-18]. Dostupné online.
4. ↑  . Dostupné online. (po španielsky; kastílsky)
5. ↑   *El Zaragoza B pierde con el Villarreal (0–2) y Láinez ve la roja* [online]. 22 February 2015, [cit. 2018-06-03]. Dostupné online. (po španielsky; kastílsky)
6. ↑   Trigueros remonta al Huesca y certifica el pase sin presumir. *Diario AS* (Madrid), 17 December 2015. Dostupné online [cit. 2015-12-18]. (po španielsky; kastílsky)
7. ↑   Dos misiles de Guerra y Miku hunden al Submarino. *Diario AS* (Madrid), 17 April 2016. Dostupné online [cit. 2018-06-03]. (po španielsky; kastílsky)
8. ↑  DODSON, Allen. *Rodrigo and Barbosa extend their contracts* [online]. Villarreal USA, 2017-12-05, [cit. 2023-09-07]. Dostupné online. (po anglicky)
9. ↑   Granero cambia la realidad. *Marca* (Madrid), 18 February 2018. Dostupné online [cit. 2018-03-28]. (po španielsky; kastílsky)
10. ↑  . Dostupné online. (po španielsky; kastílsky)
11. 1 2  SIMPSON, Christopher. *Manchester City Sign Atletico Madrid Midfielder Rodri on 5-Year Contract* [online]. Bleacher Report, [cit. 2023-09-07]. Dostupné online. (po anglicky)
12. ↑   *Norwich City vs Man. City - September 14, 2019* [online]. FOX Sports, [cit. 2023-09-07]. Dostupné online. (po anglicky)
13. ↑   City's Rodri could be out for a month. *BBC Sport*. Dostupné online [cit. 2023-09-07]. (po anglicky)
14. ↑  . Dostupné online.
15. ↑   *Manchester City - Bayern Munich, Apr 11, 2023 - UEFA Champions League - Match sheet* [online]. www.transfermarkt.com, [cit. 2023-09-07]. Dostupné online. (po anglicky)
16. ↑   *Parejo, Marcos Alonso y Rodri, novedades en la lista de la selección española* [online]. 18 March 2018, [cit. 2018-03-28]. Dostupné online.
17. ↑   *Rodri, el décimo debutante con Lopetegui en la Selección* [online]. 23 March 2018, [cit. 2018-03-28]. Dostupné online.
18. ↑   *OFICIAL | Lista de convocados para la Copa Mundial de Fútbol de la FIFA Catar 2022 | www.rfef.es* [online]. Web oficial de la Real Federación Española de Fútbol. [cit. 2023-09-07]. Dostupné online. (po španielsky; kastílsky)
19. ↑   *City star Rodri lived in student digs, has a business degree and shuns Instgram* [online]. The Sun, 2021-11-15, [cit. 2023-04-12]. Dostupné online. (po anglicky)